Josef Škvorecký

Josef Škvorecký (* 27. september 1924, Náchod – † 3. január 2012, Toronto) bol český prozaik, esejista, prekladateľ a exilový nakladateľ, spolu s manželkou Zdenou Salivarovou zakladateľ renomovaného nakladateľstva Sixty-Eight Publishers v kanadskom Toronte. Patril k najvýznamnejším povojnovým českým prozaikom.

Životopis 
Detstvo prežil v Náchode, kde tiež v roku 1943 absolvoval gymnázium a onedlho potom bol odvedený na front. Na univerzitu tak mohol nastúpiť až po skončení vojny. Najprv krátko na lekársku fakultu, potom prestúpil na filozofickú fakultu – odbor angličtina a filozofia, ktorú absolvoval v roku 1949. Pôsobil ako učiteľ na stredných školách v Broumove a Polici nad Metují a na Vyššej sociálnej škole v Hořicích v Podkrkonoší. 

V roku 1951 získal doktorát a absolvoval dvojročnú vojenskú službu. Po návrate z nej nastúpil ako redaktor do Státního nakladatelství krásné literatury (neskôr Odeon), od roku 1956 pôsobil ako redaktor dvojmesačníka Světová literatura; ten musel po škandále, ktorý nasledoval po vydaní jeho prvého románu Zbabělci v roku 1958, opustiť, ale vrátil sa do nakladateľstva. Spisovateľom z povolania sa stal roku 1963.

V roku 1958 sa oženil so Zdenou Salivarovou.

Do Ameriky odišiel v roku 1969 pracovne (prednášal na Cornell University v Ithake) a po krátkom štipendijnom pobyte v Kalifornii sa usadil v Toronte, kde na univerzite vyučoval americkú a modernú anglickú literatúru. Žil tam až do svojej smrti, v posledných rokoch trávili zimy na Floride.

V roku 1971 Salivarová a Škvorecký založili nakladateľstvo Sixty-Eight Publishers, ktoré sa zaradilo k popredným československým exilovým nakladateľstvám.

Tvorba 
Do literatúry vstúpil poéziou s prvkami civilizmu a poviedkami. Ohlas však vzbudil až román Zbabělci, prvá časť pentalógie s autorovým alter egom Dannym Smiřickým ako hlavnou postavou. Táto pentalógia je najvýraznejší Škvoreckého literárny počin – podáva ucelené svedectvo o českej spoločnosti od 2. svetovej vojny po autorove skúsenosti z exilu (ďalšie časti: Tankový prapor, Mirákl, Prima sezóna a Příběh inženýra lidských duší).

Významná je i jeho prekladateľská činnosť (prekladal popredných moderných amerických autorov – Raymonda Chandlera, Ernesta Hemingwaya, Williama Faulknera, Sinclaira Lewisa, Henryho Jamesa a iných).

Dielo 
 1946 – Nezoufejte!, básnická zbierka s vplyvom civilizmu
 1947 – Nové canterburské povídky a jiné příběhy
 1948/1949 – Zbabělci, román o období koncom vojny v autorovom rodnom Náchode očami „jazzového hejska“ Dannyho Smiřického kritizuje predstierané vlastenectvo, miestnu honoráciu, usiluje o depatetizáciu tej doby (v Česku vydané v roku 1958)
 1950 – Konec nylonového věku, novela z obdobia po februári 1948 (v Česku vydané v roku 1968)
 1954/1955 – Povídky tenorsaxofonisty 
 1954 – Tankový prapor, román o vojenskej službe v 50. rokoch, groteskný satirický román (vydané v roku 1971 v Toronte a v roku 1990 v Prahe) 
 1964 – Sedmiramenný svícen, zbierka poviedok, čiastočne so židovskou tematikou
 1967 – Babylónský příběh a jiné povídky, zbierka poviedok s častou tematikou jazzu
 1963 – Legenda Emöke, lyrická novela, príbeh lásky, vplyv Faulknera
 1965 – Nápady čtenáře detektivek, eseje o detektívnej literatúre
 Detektívna trilógia:
 1966 – Smutek poručíka Borůvky  
 1975 – Konec poručíka Borůvky (vydané v tomto roku v Toronte a v roku 1992 v Prahe)
 1981 – Návrat poručíka Borůvky (vydané v tomto roku v Toronte a v roku 1993 v Prahe)
 1967 – Bassaxofon 
 1968 – O nich – o nás  
 1969 – Farářův konec   
 1969 – Lvíče, román s detektívnou zápletkou z pražského umeleckého prostredia v 60. rokoch
 1969 – Hořkej svět: Povídky z let 1946 – 1967, posledná kniha vydaná v Česku pred normalizáciou
 1971 – Všichni ti bystří mladí muži a ženy,  
 1972 – Mirákl, Danny ako účastník politických udalostí z 50. a 60. rokov, vrátane motívu dezilúzie z udalostí Pražskej jari 1968) (vydané v tomto roku v Toronte a v roku 1991 v Prahe)
 1973 – Hříchy pro pátera Knoxe (vydané v tomto roku v Toronte a v roku 1991 v Prahe)
 1975 – Prima sezóna, Danny ako septimán, autor spomína na dobu svojej mladosti (vydané v tomto roku v Toronte a v roku 1990 v Prahe)
 1977 – Příběh inženýra lidských duší (Ingeneur Of Human Souls), rozsiahly, mnohovrstvový, rozpráva opäť príbeh Dannyho, tentoraz ako univerzitného profesora v Toronte (dej je prekladaný mnohými spomienkami a myšlienkovými asociáciami) (vyšlo v Toronte)
 1977 – Samožerbuch, spoločne s manželkou, dokument o ich nakladateľstve
 1979 – Na brigádě   
 1980 – Bůh do domu   
 1980 – Dívka z Chicaga a jiné hříchy mládí   
 1980 – Velká povídka o Americe (A Tall Tale Of America) (vyšlo v Toronte)
 1982 – Dvě legendy   
 1984 – Scherzo capriccioso: Veselý sen o Dvořákovi, o pôsobení Antonína Dvořáka nielen v Novom svete (vydané v tomto roku v Toronte a v roku 1991 v Prahe)
 1985 – Ze života české společnosti 
 1987 – Franz Kafka, jazz a jiné marginálie   
 1990 – Čítanka Josefa Škvoreckého  
 1990 – Hlas z Ameriky 
 1990 – Píseň zapomenutých let   
 1991 – Ožehavé téma  
 1991 – Slovo má mladý severovýchod, diel 1
 1994 – Slovo má mladý severovýchod, diel 2 
 1991 – Velká trojka   
 1992 – Dvě neznámé povídky   
 1992 – Jaká vlastně byla Marilyn Monroe?   
 1992 – Věk nylonu   
 1992 – Nevěsta z Texasu, zložito komponovaný román s motívmi z americkej občianskej vojny a príbehy českých prisťahovalcov (vydané v tomto roku v Toronte a v roku 1993 v Prahe)
 1992 – Vladimíra v Territorio libre   
 1994 – Příběh neúspěšného tenorsaxofonisty   
 1994 – Příběhy o Líze a mladém Wertherovi a jiné povídky 
 1995 – Povídky z rajského údolí 
 1996 – Dvě vraždy v mém dvojím životě, beletristické spracovanie obvinenia svojej ženy zo spolupráce s ŠtB
 1996 – Neuilly a jiné příběhy  
 1998 – Nevysvětlitelný příběh aneb Vyprávění Questa Firma Sicula  
 1999 – Krátké setkání s vraždou 
 1999 – Podivný pán z Providence a jiné eseje 
 1999 – ... na tuhle bolest nejsou prášky

Iné projekty

Externé odkazy 
 Stránky manželov Škvoreckých 
 Životopis autora na servere www.totalita.cz
 Životopis a diela autora na www.librairie-compagnie.fr  
 Stránka so životopisom autora zameraná na jeho prekladateľskú činnosť 

Českí spisovatelia
Českí emigranti a exulanti
Absolventi Karlovej univerzity
Vydavatelia
Osobnosti z Náchoda